এবার আর ছাড় পেলেন না গায়ক অভিজিৎ ভট্টাচার্য। মহিলা সাংবাদিক স্বাতী চতুর্বেদীকে টুইটারে সরাসরি আপত্তিজনক ভাষায় আক্রমণ করে গ্রেফতার হতেই হল। তবে, গ্রেফতারির কয়েক মিনিটের মধ্যেই তিনি জামিন পেয়ে যান। 
তবে, এই গ্রেফতারির ঘটনা ঘটেছিল ২৬ জুলাই। শুক্রবার এই গ্রেফতারির খবর প্রথম টুইট করেন আম আদমি পার্টির প্রীতি শর্মা মেনন। অভিজিৎ-এর আপত্তিজনক টুইটের বিরুদ্ধে তিনি অভিযোগ দায়ের করেছিলেন। টুইটে প্রীতি জানান, ২৬ জুলাই এই গ্রেফতারির ঘটনা ঘটে এবং পরে জামিন পেয়ে যান বলিউড গায়ক। অভিজিৎ-এর ফোন বাজেয়াপ্ত করে আপত্তিজনক টুইটও ডিলিট করে দেওয়া হয় বলে টুইটে জানান প্রীতি। 


অভিজিৎ-এর গ্রেফতারি নিয়ে করা প্রীতির টুইট
এরপরই মুম্বই পুলিশের তরফে অভিজিৎ ভট্টাচার্যের গ্রেফতারির বিষয়টি নিশ্চিত করা হয়।  
এই টুইটের পরেই সাংবাদিক স্বাতী চতুর্বেদী বেশ কয়েকটি টুইট করেন। তাতে তিনি জানান, আশা করা যায় অভিজিৎ একটা শিক্ষা পেয়েছেন এবং ভবিষ্যতে মহিলাদের বিরুদ্ধে কুমন্তব্য করার আগে চোদ্দবার ভাববেন। 

টুইটারে স্বাতীর প্রতিক্রিয়া
যদিও, গ্রেফতারি নিয়ে অভিজিৎ-এর কোনও প্রতিক্রিয়া পাওয়া যায়নি। তাঁর মোবাইল ফোনেও তাঁকে পাওয়া যাচ্ছে না। এমনকী, সোশ্যাল মিডিয়াতেও তিনি কোনও প্রতিক্রিয়া পোস্ট করেননি। 
সাংবাদিক স্বাতী চতুর্বেদীকে কী বলেছিলেন অভিজিৎ? টুইটে স্বাতীর জন্ম নিয়ে অশালীন ইঙ্গিত করেন, তাঁকে পাকিস্তানি বলে ডাকার সঙ্গে সঙ্গে নানা অশ্লীল ভাষা টুইটে ব্যবহার করেন। এমনকী পরে, আরও একটি টুইটে স্বাতীর সাংবাদিকতা পেশাকেও ‘দেহোপজীবিকা’ বলে গালাগাল করেন। 

অভিজিৎ-এর আপত্তিজনক টুইটের একটি
অভিজিৎ-এর গ্রেফতারির খবর শুক্রবার নিশ্চিত হতেই টুইটে প্রতিক্রিয়ার বন্যা বয়ে যেতে থাকে। সকলেরই রোষের এখন নিশানায় অভিজিৎ। প্রত্যেকেই তাঁদের ক্ষোভ উগরে দিচ্ছেন টুইটারে। 





আরও পড়ুন... 
গায়ক অভিজিৎ আবার বিতর্কে 
টি-শার্ট কেটে বক্ষ উন্মুক্ত করে ‘লোপেজ-ফ্যাশন’কে মনে করালেন কেন্ডাল জেনার